ΓΡΑΠΤΗ ΕΡΩΤΗΣΗ P-1645/02

υποβολή: Roberta Angelilli (UEN) προς την Επιτροπή

(4 Ιουνίου 2002)

Θέμα: Καζίνο στην Κοιλάδα Saint Vincent

Στην Ιταλία και συγκεκριμένα στην Αυτόνομη Περιφέρεια της Κοιλάδας της Αόστης,πάρχει το Καζίνο της Κοιλάδας Saint Vincent, ένα από τα κυριότερα κέντρα τυχερών παιγνέων στην Ευρώπη και το δεύτερο σε εθνικό επίπεδο, τελεί δεπό καθεστώς Έκτακτης Διαχείρισης που θεσπίσθηκε με τον Περιφερειακό Νόμο της 21ης Δεκεμβρίου 1993, προκειμένου να αντικατασταθεί ο προηγούμενος ιδιώτης διαχειριστής. Η Περιφέρεια, ασκώντας κυρίαρχη επιρροή στη διαχείριση (διορίζει τα ανώτερα στελέχη της επιχείρησης των οποίων έχει και τον απόλυτο έλεγχο), ευνόησε τη Διαχείριση με συστηματικές παρεμβάσεις χρηματοδότησης μέσω περιφερειακών νόμων και μέτρων του Περιφερειακού Συμβουλίου, το ύψος των οποίων παρουσίασε εκθετική αύξηση με την πάροδο των ετών επιβαρύνοντας πιθανώς τις σχετικές θέσεις του προϋπολογισμού που εμφανίζονται ως χρηματοδοτήσεις ad hoc συνδεόμενες με τα αποτελέσματα της διαχείρισης. Φαίνεται επίσης, ότι η Περιφέρεια έχει καταστήσει αδύνατη την κατακύρωση της διαχείρισης σε τρίτους εμποδίζοντας έτσι μία ιδιωτική διαχείριση σεβόμενη τους κανόνες της οικονομίας, της αποτελεσματικότητας και της διαφάνειας.

Οι προαναφερθείσες παρεμβάσεις χρηματοδότησης θα μπορούσαν να χαρακτηρισθούν κρατικές ενισχύσεις χορηγούμενες σε μία επιχείρηση με χρόνιες απώλειες από την ίδρυσή της, με στόχο τη συστηματική κάλυψη των ζημιών λειτουργίας και διαφεύγουσες από κάθεπόθεση επιστροφής στην κερδοφορία. Πρόκειται προπάντων για παρεμβάσεις με χρονικά περιορισμένες αλλά χορηγούμενες σε όλο και μεγαλύτερο βαθμό και επομένως σε πιθανή αντίθεση με τους κανόνες που διέπουν τον ανταγωνισμό και την αγορά και με κριτήρια που καθορίζονταιπέρ των ευρισκομένων σε δυσχερή θέση επιχειρήσεων.

Υπό το πρίσμα των ανωτέρω ερωτάται η Επιτροπή:

- δεν διακρίνει στα ανωτέρω μία αντίφαση μεταξύ του Νόμου της Περιφέρειας της Κοιλάδας της Αόστης και των κοινοτικών οδηγιών·

- δεν θεωρεί σκόπιμη την κίνηση μιας διαδικασίας επαλήθευσης έναντι των αρμοδίων αρχών·

- ποιά είναι η γνώμη της για τηνπόθεση γενικώς·

Απάντηση του κ. Monti εξ ονόματος της Επιτροπής

(25 Ιουνίου 2002)

Το Αξιότιμο Μέλος θέτει σειρά σύνθετων θεμάτων που απαιτούν ενδελεχή ανάλυση των αντίστοιχων νομοθετικών ρυθμίσεων και των οικονομικών σχέσεων μεταξύ του καζίνου della Valle di Saint Vincent και της περιφέρειας Valle d'Aosta.

Βάσει των γενικών πληροφοριών που έχουν παρασχεθεί για το εν λόγω θέμα, η Επιτροπή δύναται μόνο να διατυπώσει ορισμένες προκαταρκτικές και γενικές παρατηρήσεις επί του θέματος.

Σύμφωνα με το άρθρο 295 της συνθήκης ΕΚ, η Επιτροπή δεν προδικάζει το καθεστώς της ιδιοκτησίας στα κράτη μέλη. Αυτό σημαίνει ότι η Επιτροπή δεν δύναται να αμφισβητήσει την ιδιοκτησία μιας επιχείρησης, είτε ο ιδιοκτήτης της είναι δημόσια αρχή είτε ιδιώτες.

Συνεπώς, στην εν λόγω περίπτωση, η Επιτροπή δεν μπορεί να συνάγει κατά το παρόν στάδιο ότι ο περιφερειακός νόμος της 21ης Δεκεμβρίου 1993, με τον οποίο τέθηκε το καζίνοπό τη διαχείριση της περιφέρειας, αντίκειται στο κοινοτικό δίκαιο.

Το ερώτημα αφορά επίσης στις συνθήκεςπό τις οποίες το καζίνο έλαβε κρατική χρηματοδότηση από την περιφέρεια (χρηματοδοτήσεις ad hoc συνδεόμενες με τα αποτελέσματα της διαχείρισης) παρόλο που παρουσίαζε χρόνιες απώλειες.

Η αρχή της ουδετερότητας προβλέπει ότι οι κανόνες της συνθήκης ΕΚ, και ειδικότερα οι κανόνες του ανταγωνισμού, εφαρμόζονται σε κάθε είδος επιχείρησης ανεξάρτητα από την ιδιοκτησία της. Συνέπεια της αρχής της ουδετερότητας είναι ότι οι δημόσιες αρχές μπορούν να παρεμβαίνουν στην αγορά όσο οι ενέργειές τους συμπίπτουν σε μεγάλο βαθμό με εκείνες ενός ιδιώτη επενδυτή που ενεργεί στο πλαίσιο της οικονομίας της αγοράς. Αυτή είναι η καλούμενη αρχή του επενδυτή στην οικονομία της αγοράς. Εφόσον τηρείται η αρχή αυτή δεν μπορεί ναπάρξει κρατική ενίσχυση κατά την έννοια του άρθρου 87, παράγραφος 1 της συνθήκης ΕΚ. Πρέπει επίσης να προστεθεί ότι οι κανόνες της συνθήκης ΕΚ για τις κρατικές ενισχύσεις εφαρμόζονται επί των ενισχύσεων μόνο όσον αφορά το εμπόριο μεταξύ κρατών μελών.

Προκειμένου να επαληθευθεί εάν οι παρεμβάσεις της περιφέρειας Valle D'Aostaπέρ του καζίνου συμβιβάζονται με την αρχή του επενδυτή στην οικονομία της αγοράς, η Επιτροπή θα ζητήσει από τις ιταλικές αρχές να της κοινοποιήσουν αναλυτικές πληροφορίες σχετικά με τις εν λόγω παρεμβάσεις.